Na osnovu člana 27 stav 1 tačka 15 , člana 38 stav 1 tačka 2 i člana 185 Zakona o lokalnoj samoupravi ("Službeni list CG", br. 02/18, 34/19, 38/20 i 50/22) , člana 14 stav 1 alineja 15 i člana 35 stav 1 alineja 2 Statuta Opštine Tivat ("Službeni list CG – opštinski propisi", br. 24/18, 09/20), na sjednici Odbora povjerenika opštine Tivat održanoj dana 23.06.2022.godine, donijeta je

**ODLUKA**

**O IZMJENI I DOPUNI ODLUKE O STIPENDIRANJU STUDENATA**

**Član 1**

U Odluci o stipendiranju studenata ("Službeni list CG – opštinski propisi", br. 10/12, 03/13, 35/15, 19/19) član 3 mijenja se i glasi:

“Stipendija iznosi 100,00 eura mjesečno.

Stipendija se isplaćuje mjesečno za deset mjeseci studijske godine u kojoj se dodjeljuje, bez obaveze vraćanja.

Stipendija se ne isplaćuje za period apsolventskog staža.

Sredstva za dodjelu stipendije obezbjeđuju se u budžetu Opštine Tivat.”

**Član 2**

U članu 11 stav 1 alineja 2 na početku dodaje se riječ “ako”.

**ZAVRŠNA ODREDBA**

**Član 3**

Ova Odluka stupa na snagu osmog dana od dana objavljivanja u “Službenom listu Crne Gore - opštinski propisi”.

Broj: 03-040/22-133

Tivat, 23.06.2022.godine

**ODBOR POVJERENIKA OPŠTINE TIVAT**

**Predsjednik**

**Spasoje Ljesar**